Informācija medijiem

27.11.2021.

**Autovadītāju ievērībai: Latgalē, vietām Kurzemē un valsts centrālajā daļā apledojums apgrūtina braukšanu, strādā ziemas tehnika**

Šorīt apledojuma dēļ daudzviet Latgalē, vietām valsts centrālajā daļā un Kurzemē uz autoceļiem ir apgrūtināta braukšana. Slidenos ceļa posmus kaisa ar pretslīdes materiāliem. Lai uzlabotu braukšanas apstākļus, ceļu uzturēšanas darbos iesaistīta 81 VAS Latvijas autoceļu uzturētājs ziemas dienesta tehnikas vienības.

Apgrūtināti braukšanas apstākļi uz valsts galvenajiem autoceļiem ir:

Daugavpils šoseja (A6) posmā Skrīveri–Paternieki;

Liepājas šosejas (A9) posmā Blīdene–Liepāja;

Jēkabpils-Terehova šoseja (A12) posmā Jēkabpils–Varakļāni;

Rēzeknes šoseja (A13) posmā Rušenica–Medumi;

Daugavpils apvedceļš (A14) visā posmā;

Rēzeknes apvedceļš (A15) visā posmā.

Uz reģionālajiem autoceļiem apgrūtināta braukšana ir Aizkraukles, Daugavpils, Jēkabpils, Krāslavas, Liepājas, Ogres, Preiļu un Saldus apkaimēs.

Mainīgos laikapstākļos aicinām braucējus būt īpaši piesardzīgiem. Svarīgi atcerēties, ka ceļi apledo strauji un nevienmērīgi, īpaši tas attiecas uz praktiski neredzamo tā saucamo melno ledu, kas rodas, sasalstot kondensātam. Visbiežāk tas var veidoties uz tiltiem, ceļu pārvadiem, mežos, kā arī ūdenstilpņu tuvumā. Autovadītājiem jābūt piesardzīgiem, it īpaši rīta un vakara stundās. Svarīgi izvēlēties laika apstākļiem atbilstošu braukšanas ātrumu un ievērot lielāku distanci līdz priekšā braucošajiem transportlīdzekļiem.

Par apgrūtinātiem braukšanas apstākļiem vai citiem ar satiksmi un ceļu stāvokli saistītiem novērojumiem aicinām informēt aicinām informēt VSIA *Latvijas Valsts ceļi*, zvanot pa diennakts bezmaksas informatīvo tālruni 80005555, kā arī uzņēmuma kontos sociālās saziņas tīklos *Twitter* un *Facebook*.

Informāciju sagatavoja

VSIA *Latvijas Valsts ceļi*

Satiksmes informācijas centrs un

Komunikācijas daļa

**Lai mazinātu COVID-19 izplatīšanos un ņemot vērā valstī izsludināto ārkārtas situāciju, mēs klientus apkalpojam attālināti, saziņai aicinām izmantot telefonu, e-pastu vai citus elektroniskās saziņas kanālus. LVC nodrošina dokumentu pieņemšanu un saskaņojumu izsniegšanu reģionālajās nodaļās un arī centrālajā administrācijā. Gadījumos, kad tikšanās klātienē ir obligāti nepieciešama, par to jāvienojas iepriekš. Ierodoties LVC telpās, obligāti jāvelk sejas maska.**

Šis e-pasts un tā pielikumā esošie dokumenti var saturēt ierobežotas pieejamības informāciju, cita starpā fizisko personu datus, kas adresēta tikai tā saņēmējam un izmantojama tikai leģitīmiem mērķiem. Ja esat saņēmis šo e-pastu kļūdas dēļ, vai nav pamatota mērķa ierobežotas pieejamības informācijas, cita starpā fizisko personu datu, apstrādei, Jums nav tiesību izmantot vai pārsūtīt šajā e-pastā un tam pievienotajos dokumentos ietverto informāciju. Šādā gadījumā nekavējoties neatgriezeniski izdzēsiet šo e-pastu.